**Cât mai iubești**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De vrei să pleci, te rog să-mi dăruiești,

din timpul ce iubirea o măsoră,

prin clipele ce trec, călătorești,

în ziua-n care toate or să doară.

Eu te respir în fiecare gând,

suspinele mă-ntorc ades` la tine,

cum stau și număr zilele la rând,

doar amintirea simt că-mi aparține.

Dar soarta nu te lasă să alegi,

frumosul trece ca și-un tren prin gară

și-n ziua-n care toate le-nțelegi,

vei ști că fericirea e fugară.

Cât mai iubești, te pierzi în amintiri

și nostalgia-n tine se coboară,

purtând discret o lacrimă-n priviri,

cu dragostea ce sufletul măsoară.